सुलगत्ती नरसम्मा

सुलगत्ती नरसम्मा (कन्नड़: ನರಸಮ್ಮ; मृत्यु २५ दिसंबर, २०१८), जिन्हें "जननी अम्मा" के रूप में भी जाना जाता है, कर्नाटक राज्य के तुमकुर जिले के पवागड़ा गाँव की एक भारतीय दाई थीं। उन्होंने कर्नाटक के वंचित क्षेत्रों में बिना किसी चिकित्सा सुविधा के अपने 70 वर्षों की सेवा अवधि में 15,000 से अधिक निशुल्क पारंपरिक प्रसव किए थे। उन्हें इस कार्य के लिये 2012 में भारत के राष्ट्रीय नागरिक पुरस्कार और 2018 में देश के चौथे सबसे बड़े नागरिक पुरस्कार, पद्म श्री से सम्मानित किया गया था।

जीवनी
नरसम्मा का जन्म तुमकुर जिले के पवागड़ा गाँव के कृष्णापुरा में एक खानाबदोश संस्कृति में हुआ था। उसकी पहली भाषा तेलुगु थी। वह स्कूल नहीं गई और अनपढ़ रह गई; 12 साल की उम्र में उनकी शादी अंजिनप्पा से कर दी गई। दम्पति के 12 बच्चे हुए, हालांकि चार की मौत हो गई थी, और 36 पोते और परपोते थे।

उन्होंने अपनी दादी मरिगम्मा से दाई का कार्य सीखा, जोकि स्वयं एक दाई थी उन्होंने नरसम्मा के पाँच बच्चों के जन्म के समय दाई का कार्य किया था। 1940 में, 20 वर्ष की आयु में, नरसम्मा ने पहले जन्म में सहायता की जब उन्होंने अपनी चाची के बच्चे के जन्म में मदद की।

जब भी खानाबदोश कबीले उसके गांव में आते थे, नरसम्मा को अपने दाई कौशल का अभ्यास करने का अवसर मिलता था। उन्होंने गर्भवती महिलाओं के लिए प्राकृतिक चिकित्सा तैयार करने की कला भी सीखी और जल्द ही वह शिशु के स्वास्थ्य और स्थिति की जाँच करने में सक्षम हो गई। वह कथित तौर पर गर्भ में रहते हुए किसी भी उपकरण के उपयोग के बिना भ्रूण की नब्ज का पता लगाने में सक्षम थी।

2018 तक, 97 साल की उम्र में, नरसम्मा ने अपने कार्य के दौरान 15,000 से अधिक शिशुओं को जन्म देने में मदद की थी, और उन्हें 'कृष्णपुरा की दाई' के रूप में वर्णित किया गया है।

पुरस्कार और सम्मान
नरसम्मा को निम्न पुरस्कार और प्रशंसा पत्र मिले:

 2012: कर्नाटक राज्य सरकार के डी. देवराज उर्स पुरस्कार।
 2013: कित्तूरु रानी चेन्नम्मा पुरस्कार।
 2013: कर्नाटक राज्योत्सव पुरस्कार।
 2013: भारत का राष्ट्रीय नागरिक पुरस्कार।
 2014: तुमकुर विश्वविद्यालय से डॉक्टरेट की उपाधि।
 2018: पद्म श्री।

मृत्यु
नरसम्मा को नवंबर 2018 में सिद्दागंगा अस्पताल और अनुसंधान केंद्र में भर्ती कराया गया था और बाद में उन्हें 29 नवंबर, 2018 को बीजीएस अस्पताल में स्थानांतरित कर दिया गया। 25 दिसंबर 2018 को 98 साल की उम्र में कर्नाटक के केंगेरी, बेंगलुरु के बीजीएस ग्लेनेगल्स ग्लोबल अस्पताल में पुरानी फेफड़ों की बीमारी से उनकी मृत्यु हो गई।

सन्दर्भ

बाहरी कड़ियाँ
#PeoplesPadma: भारत के राष्ट्रपति ने 2018 पद्म पुरस्कार को निश्चित किया
डॉ. सुलगति नरसम्मा, जननी अम्मा की कहानी- सोशल वर्क में पद्म अवार्ड 2018
1920 में जन्मे लोग
२०१८ में निधन
बंगलोर के लोग
सामाजिक कार्यकर्ता